CELEX: 32019D2214
Language: sk
Date: 2019-12-20 00:00:00
Title: Vykonávacie Rozhodnutie Komisie (EÚ) 2019/2214 z 20. decembra 2019, ktorým sa mení rozhodnutie 2007/25/ES o určitých ochranných opatreniach v súvislosti s vysokopatogénnou vtáčou chrípkou a premiestňovaním vtákov ako spoločenských zvierat v sprievode ich majiteľov do Spoločenstva, pokiaľ ide o obdobie jeho uplatňovania [oznámené pod číslom C(2019) 9428] (Text s významom pre EHP)

23.12.2019   
               
               
                  SK
               
               
                  Úradný vestník Európskej únie
               
               
                  L 332/166
               
            
         VYKONÁVACIE ROZHODNUTIE KOMISIE (EÚ) 2019/2214
         z 20. decembra 2019,
         ktorým sa mení rozhodnutie 2007/25/ES o určitých ochranných opatreniach v súvislosti s vysokopatogénnou vtáčou chrípkou a premiestňovaním vtákov ako spoločenských zvierat v sprievode ich majiteľov do Spoločenstva, pokiaľ ide o obdobie jeho uplatňovania
         
            
               [oznámené pod číslom C(2019) 9428]
            
         
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 576/2013 z 12. júna 2013 o nekomerčnom premiestňovaní spoločenských zvierat a zrušení nariadenia (ES) č. 998/2003 (1), a najmä na jeho článok 36 ods. 1,
         keďže:
         
                     (1)
                  
                  
                     Rozhodnutím Komisie 2007/25/ES (2) sa stanovujú určité ochranné opatrenia v súvislosti s vysokopatogénnou vtáčou chrípkou a premiestňovaním vtákov ako spoločenských zvierat v sprievode ich majiteľov do Únie. Bolo prijaté ako reakcia na výskyt ohnísk vysokopatogénnej vtáčej chrípky podtypu H5N1 s cieľom chrániť zdravie zvierat a ľudí v Únii a uplatňuje sa do 31. decembra 2019.
                  
               
                     (2)
                  
                  
                     K výskytu ohnísk vysokopatogénnej vtáčej chrípky rôznych podtypov H5 a zriedkavejšie vírusov H7 dochádza aj naďalej u hydiny a iných vtákov chovaných v zajatí na celom svete. Vysokopatogénna vtáčia chrípka v niekoľkých tretích krajinách nadobudla endemický charakter a po prvýkrát zasiahla aj iné tretie krajiny. Nebezpečenstvo zavlečenia vírusu vysokopatogénnej vtáčej chrípky do Únie prostredníctvom nekomerčného premiestňovania vtákov ako spoločenských zvierat z tretích krajín pretrváva, a preto by sa mali opatrenia na zmiernenie rizika stanovené v rozhodnutí 2007/25/ES zachovať.
                  
               
                     (3)
                  
                  
                     V rámci nariadenia (EÚ) č. 576/2013 sa v súčasnosti pripravuje delegovaný akt a vykonávací akt, ktorými sa stanovia veterinárne požiadavky a požiadavky na certifikáciu pre nekomerčné premiestňovanie vtákov ako spoločenských zvierat do Únie. Tieto dva akty, ktorými sa majú natrvalo nahradiť ochranné opatrenia, ktoré sú v súčasnosti stanovené v rozhodnutí 2007/25/ES, však nebudú prijaté pred 31. decembrom 2019, keď sa končí platnosť rozhodnutia 2007/25/ES.
                  
               
                     (4)
                  
                  
                     Vzhľadom na globálnu epidemiologickú situáciu v súvislosti s vysokopatogénnou vtáčou chrípkou treba predĺžiť obdobie uplatňovania rozhodnutia 2007/25/ES do 31. decembra 2020, keď by mal byť prijatý delegovaný akt a vykonávací akt, v ktorých sa stanovia požiadavky, ktorými sa majú nahradiť požiadavky v súčasnosti stanovené v rozhodnutí 2007/25/ES.
                  
               
                     (5)
                  
                  
                     Rozhodnutie 2007/25/ES by sa preto malo zodpovedajúcim spôsobom zmeniť.
                  
               
                     (6)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            V článku 6 rozhodnutia 2007/25/ES sa dátum „31. decembra 2019“ nahrádza dátumom „31. decembra 2020“.
         
         
            Článok 2
            Toto rozhodnutie je určené členským štátom.
         
         
            V Bruseli 20. decembra 2019
            
               
                  Za Komisiu
               
               Stella KYRIAKIDES
               
                  členka Komisie
               
            
         
         
            (1)  Ú. v. EÚ L 178, 28.6.2013, s. 1.
         
            (2)  Rozhodnutie Komisie 2007/25/ES z 22. decembra 2006 o určitých ochranných opatrenia v súvislosti s vysokopatogénnou vtáčou chrípkou a premiestňovaním vtákov ako spoločenských zvierat v sprievode ich majiteľov do Spoločenstva (Ú. v. EÚ L 8, 13.1.2007, s. 29).